राखी ने इस नामांकन में 15 करोड़ रुपए की संपत्ति घोषित की. इस संपत्ति में राखी के मुंबई में दो घर, दो दफ़्तर, 3.5 करोड़ रूपए की चल संपत्ति शामिल है.(



राखी सावंत उतर रही हैं चुनावी अखाड़े में)इसके अलावा अपने नामांकन में राखी ने अपने आप को 'अनपढ़' बताया है. पर एक ख़ास बात जो राखी ने अपने नामांकन में लिखी वो थी उनके ख़र्चे की.राखी ने चुनाव प्रचार में इस्तेमाल होने वाली सामग्री, गाड़िया, पैसा, पंडाल सब चीज़ों की घोषणा की.



आमिर ख़ान के टीवी शो 'सत्यमेव जयते' ने ख़ूब लोकप्रियता और चर्चाएं बटोरीं लेकिन वहीँ 



सलमान ख़ान के टेलीविज़न शो 'पांच का पंच' को कोई भी चैनल लेने को तैयार नहीं है.ग़ौरतलब है कि सलमान ने अपने इस शो के बारे मीडिया को कई दिनों पहले बताया था और कहा था कि ये शो सामाजिक मुद्दों की बात करेगा और ये आमिर ख़ान के शो 'सत्यमेव जयते' से बिलकुल अलग होगा.(



मैं बुरा बॉयफ़्रेंड हूं: सलमान ख़ान)पर सलमान ख़ान के इस शो में अभी तक किसी प्रोडक्शन हाउस ने ज़्यादा दिलचस्पी नहीं दिखायी है. हालांकि इस शो की विषयवस्तु को सबने बहुत सराहा है पर बजट ज़्य़ादा होने के चलते कई प्रोडक्शन हाउस इससे पल्ला झाड़ रहे हैं.बॉलीवुड अभिनेत्री 



सनी लियोनी अपनी आने वाली फ़िल्म 'टीना एंड लोलो' में और भी ज़्यादा बोल्ड अवतार में नज़र आएंगी.'जिस्म 2', 'जैकपॉट' और 'रागिनी एमएमएस 2' में अभिनय करने वाली सनी लियोनी कहती हैं "सेक्स एक ऐसी चीज़ है जो हर देश की जनता को अपनी और आकर्षित करती है. मैंने 'टीना एंड लोलो' में कुछ ऐसे दृश्य फ़िल्मायें हैं जो मेरी पहली फ़िल्मों से 'बोल्ड' हैं."(



फ़िल्म रिव्यू : रागिनी एमएमएस 2)वे कहती हैं "बॉलीवुड में ऐसे बहुत ही कम निर्देशक और निर्माता हैं जिनपर मैं ऐसे दृश्यों के साथ भरोसा कर सकती हूं. पर निर्देशक देवांग ढोलकिया ने ये दृश्य शूट करते वक़्त वहाँ का माहौल काफी हल्का बना दिया था जिससे मुझे ऐसे दृश्य करने में ज़रा भी हिचकिचाहट नहीं हुई."हाल ही में रिलीज़ हुई सनी की फ़िल्म 'रागिनी एमएमएस-2' में भी कई बोल्ड दृश्य थे और फ़िल्म बॉक्स ऑफ़िस पर कामयाब भी हो गई.(बीबीसी हिंदी के 



एंड्रॉएड ऐप के लिए 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)